1,227 പേര്ക്കുകൂടി കോവിഡ് കോട്ടയം: ജില്ലയില് 1,227 പേര്ക്കുകൂടി കോവിഡ് സ്ഥിരീകരിച്ചു. 12,23 പേര്ക്കും സന്പര്ക്കം മുഖേനയാണ് വൈറസ് ബാധിച്ചത്. ഇതില് ഒരു ആരോഗ്യപ്രവര്ത്തകയും ഉള്പ്പെടുന്നു. സംസ്ഥാനത്തിനു പുറത്തുനിന്നെത്തിയ നാലു പേര് രോഗബാധിതരായി. പുതുതായി 10,075 പരിശോധനാഫലങ്ങളാണ് ലഭിച്ചത്. ടെസ്റ്റ് പോസിറ്റിവിറ്റി 12.17 ശതമാനമാണ്. രോഗം ബാധിച്ചവരില് 523 പുരുഷന്മാരും 497 സ്ത്രീകളും 207 കുട്ടികളും ഉള്പ്പെടുന്നു. 60 വയസിനു മുകളിലുള്ള 177 പേര്ക്ക് കോവിഡ് സ്ഥിരീകരിച്ചിട്ടുണ്ട്. 1,301 പേര് രോഗമുക്തരായി. 7,174 പേരാണ് നിലവില് ചികിത്സയിലുള്ളത്. ഇതുവരെ 2,32,188 പേര് കോവിഡ് ബാധിതരായി. 2,22,751 പേര് രോഗമുക്തി നേടി. ജില്ലയില് 40,775 പേര് ക്വാറന്റൈനില് കഴിയുന്നുണ്ട്.